Danko, Andrej, predseda NR SR (2016-04-18):
Jasné, ja vás poprosím, páni poslanci, nezneužívajme naozaj procedurálne návrhy, poprosím vás, naozaj vyjadrili ste vo svojich návrhoch, procedurálne zhrniem. Pán poslanec Pčolinský, návrh, aby každá Národná rada začala znením hymny. Pán poslanec Fecko, aby každá Národná rada končila znením hymny. Pani Petruchová prostredníctvom pána Matoviča, to sme vysporiadali bez návrhu o hlasovaní. Pán poslanec Lipšic, poprosím, ak sa dá, v písomnej podobe mi predložiť ten návrh pred hlasovaním a pán poslanec Droba navrhol, aby používanie štátnej hymny a štátnych symbolov vždy bolo schválené poslaneckým grémiom, pokiaľ som, áno. To znamená, poprosím vás, poprosím vás o prezentáciu. Hlasujeme o, poprosím vás, hlasujeme o návrhu pána poslanca Pčolinského, aby každá schôdza Národnej rady začala, nie minútu ticha, poprosím vás, ešte raz. Minúta ticha bola vyriešená tým, že bude odstúpené grémiu. (Reakcie z pléna.) Áno, áno, ale tak aspoň vidíte, že nie sme jednotný stav. Dobre. Pán poslanec Pčolinský, jeho návrh znel, aby každá schôdza Národnej rady Slovenskej republiky začala znením Slovenskej hymny. Poprosím vás, prezentujme sa a hlasujme. (Hlasovanie.) Konštatujem prítomných 138 poslancov, za 50, proti 7, zdržalo sa 74, nehlasovalo 7. Tento návrh pána poslanca nebol prijatý. Poprosím vás, hlasujeme o návrh pána poslanca Fecka, ktorý navrhuje, aby každá schôdza Národnej rady Slovenskej republiky končila hymnou Slovenskej republiky. Prezentujme sa a hlasujme. (Hlasovanie.) Hlasovanie č. 3. Prítomných 140 poslancov, za 37, proti 14, zdržalo sa 82 poslancov, nehlasovalo 7. Konštatujem, že uvedený návrh pána poslanca Fecka nebol schválený. K návrhu pána poslanca Lipšica, ktorý ma dobehol tým, že to teda po ňom nie je možné prečítať. Návrh pána poslanca Lipšica znie, žiada ústavnoprávny výbor o zaujatie stanoviska k výkladu, k procedurálnemu návrhu vo veci minúty ticha. Dávam hlasovať, hlasujme, prezentujme sa a hlasujme. (Hlasovanie.) Hlasovanie č. 4. Prítomných 144 poslancov, za 60, proti 16, zdržalo sa 68 poslancov, nehlasovalo 0. Konštatujem, že návrh pána poslanca Lipšica nebol schválený. Pristúpime k štvrtému návrhu, ktorý vyplynul z procedurálnych návrhov o zmene programu pána poslanca Drobu. Jeho návrh znel, pán poslanec Droba navrhuje, aby o používaní štátnych symbolov vždy pred rokovaním Národnej rady rozhodlo alebo zaujalo stanovisko, rozhodlo svojím rokovaním poslanecké grémium. Dávam hlasovať, prezentujme sa a hlasujme. (Hlasovanie.) Hlasovanie č. 5 pána poslanca Drobu. Prítomných 142 poslancov, za 108 poslancov, proti 9 poslancov, zdržalo sa 17, nehlasovali 8. Konštatuje, že návrh pána poslanca Drobu bol prijatý, schválený tak, ako bol navrhnutý. (Hlasovanie o programe 2. schôdze Národnej rady Slovenskej republiky .) Dávam hlasovať o programe schôdze ako o celku so schválenými zmenami a doplneniami, ktoré, dávam hlasovať o programe schôdze ako o celku, keďže z hlasovaní nezazneli žiadne zmeny programu, tak ako vám bol predložený. Prosím, prezentujme sa a hlasujme. (Hlasovanie.) Hlasovanie č. 6. Prítomných 144 poslancov, za 130, proti 1, zdržalo sa 12, nehlasoval 1. Konštatujem, že sme program schôdze Národnej rady prijali tak, ako bol predložený a je schválený. Po konštatovaní, že sme program 2. schôdze Národnej rady schválili, dovoľte, aby som pokračoval v rokovaní schôdze Národnej rady. Pani poslankyne, páni poslanci, vláda Slovenskej republiky vymenovala 23. marca 2016 za členov vlády Slovenskej republiky poslancov Národnej rady Petra Pellegriniho, Luciu Žitňanskú a Lászlóa Sólymosa. (Reakcia z pléna na nesprávne prečítané priezvisko poslanca Sólymosa.) Už veríte teda, že neviem maďarsky, dobre. (Smiech v sále.) Lászlóa Sólymosa. Odpustite mi tú poznámku, ale naozaj asi sa naučím. Ich mandát poslanca podľa čl. 77 v ods. 2 ústavy počas výkonu funkcie nezaniká, iba sa neuplatňuje. Ďalej vás chcem informovať, že poslanec Ján Počiatek sa vzdal mandátu poslanca Národnej rady Slovenskej republiky, tým jeho mandát poslanca podľa čl. 81 písm. a) ústavy zaniká. Na základe uvedeného som podľa príslušných ustanovení zákona o rokovacom poriadku a zákona o podmienkach výkonu volebného práva vyhlásil na neuplatňované mandáty poslancov a na zaniknutý mandát poslanca nastúpenie náhradníkov. Pristúpime teda k informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov a na zaniknutý mandát poslanca Národnej rady Slovenskej republiky. Prosím predsedu mandátového a imunitného výboru poslanca Richarda Rašiho, aby Národnej rade uvedenú informáciu podal. (Rokovanie o Informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov a na zaniknutý mandát poslanca Národnej rady Slovenskej republiky .)